Շոկոլադե սալամի

**Շոկոլադե սալամի,** իտալական և պորտուգալական աղանդեր է՝ պատրաստված կակաոյից, ջարդված թխվածքաբլիթներից, կարագից և երբեմն ալկոհոլից, ինչպիսիք են պորտվեյնը կամ ռոմը: Աղանդերը հանրաճանաչ դարձավ ամբողջ Եվրոպայում և այլուր՝ հաճախ կորցնելով ալկոհոլը որպես բաղադրիչ։

Շոկոլադե սալամին մսամթերք չէ: «Սալյամի» անվանումը բխում է արտաքին նմանությունից: Սալյամիի նման, շոկոլադե սալամին ձևավորվում է որպես երկար գլան և մատուցման համար բաժանվում է սկավառակների: Այս սկավառակներն ունեն շագանակագույն, շոկոլադային տառամայր (ինչպես սալյամիի կարմիր միսը)՝ պատված թխվածքաբլիթի ավելի բաց գույնի կտորներով (ինչպես սալյամիի մեջ սպիտակ ճարպի բծերը): Որոշ տեսակներ պարունակում են նաև մանրացված ընկույզներ, ինչպիսիք են նուշը կամ պնդուկը և կարող են ձևավորվել տրյուֆելների նման:

## Միջազգային տարբերակներ
### Ասիայում
Հորդանանում այն հայտնի է որպես ليزي كيك (ծույլ տորթ), որը սովորաբար պատրաստվում է Մարիա թխվածքաբլիթով:

Սիրիայում այն հայտնի է որպես سوكسية (Սոուկսեհ), և սովորաբար պատրաստվում է ընկույզով կամ պիստակով:

### Եվրոպայում
Հունաստանում շոկոլադե սալամին կոչվում է *mosaiko*  (մոզաիկո) կամ  *kormos*  (բուն)։

Բուլղարիայում այն հայտնի է որպես Сладък Салам (*Sladuk Salam*, նշանակում է քաղցր սալյամի), և ռուսական շոկոլադե երշիկի նման օգտագործում են ընկույզ:

Կիպրոսում այն հայտնի է որպես  *Doukissa* (Դքսուհու տորթ):

Չեխիայում այն հայտնի է որպես vánoční salám կամ čokoládový salám և հաճախ պատրաստվում է քերած կոկոսով:

Դանիայում այն հայտնի է որպես kiksekage (թխվածքաբլիթի տորթ):

Էստոնիայում այն հայտնի է որպես Kirjukoer (գունավոր շուն), որը սովորաբար պատրաստվում է կակաոյի փոշուց, կարագից, ջարդված թխվածքաբլիթներից և դոնդողի խորանարդիկներից (էստոներեն՝ marmelaad)։

Գերմանիայում այն հայտնի է որպես Kalte Schnauze (սառը մռութ) կամ Kalter Hund (սառը շուն):

Հունգարիայում այն հայտնի է բազմաթիվ անուններով, ինչպիսիք են Keksz rolád (ռուլետ թխվածքաբլիթ), Keksz szalámi (սալամի թխվածքաբլիթ), Pöttyöske (կետավոր) կամ Keksz tekercs (փաթաթված թխվածքաբլիթ):

Իտալիայում այն նաև կոչվում է salame al cioccolato (շոկոլադե սալամի) կամ, հատկապես Սիցիլիայում, salami turcu (թուրքական սալամի):

Լատվիայում այս աղանդերն ունի բազմաթիվ անուններ, ինչպիսիք են šokolādes desa (շոկոլադե երշիկ), saldā desa (քաղցր երշիկ), saldā brunete (քաղցր շագանակագույն), որը պատրաստվում է կակաոյից, ջարդված թխվածքաբլիթներից, կարագից, շաքարից, ձվից, ընտրովի դոնդողից, ընկույզներից կամ չորացրած հատապտուղներից և հաճախ մի քիչ կոնյակից:

Լիտվայում նմանատիպ աղանդերը կոչվում է tinginys (լիտվերեն՝ ծույլ), որը պատրաստվում է կակաոյից, ջարդված թխվածքաբլիթներից, խտացրած կաթից և կարագից, երբեմն նաև ընկույզներից, սակայն գոյություն ունեն այլընտրանքային բաղադրատոմսեր նույն անվանմամբ:

Նիդեռլանդներում նմանատիպ աղանդերը կոչվում է arretjescake:

Լեհաստանում նմանատիպ աղանդերը կոչվում է blok czekoladowy (շոկոլադե բլոկ):

Պորտուգալիայում այն կոչվում է salame de chocolate (շոկոլադե սալամի), սովորաբար պատրաստվում է Մարիա թխվածքաբլիթով։

Ռումինիայում այն կոչվում է salam de biscuiți (թխվածքաբլիթի սալամի), և հնարավոր է, որ առաջացել է 1970-ական կամ 1980-ական թվականներին կոմունիստական դարաշրջանում, հավանաբար սննդի պակասի հետևանքով։

Ռուսաստանում այն կոչվում է шоколадная колбаса (նշանակում է շոկոլադե երշիկ)։

Թուրքիայում այն կոչվում է mozaik pasta (մոզաիկա տորթ)։

### Հարավային Ամերիկա

Բրազիլիայում այն հայտնի է որպես palha italiana (Իտալական ծղոտ, թեև այն չի նման ծղոտի): Այն սովորաբար պատրաստվում է Մարիա թխվածքաբլիթներով՝ ավելացնելով բրիգադեյրույի խառնուրդին։

Ուրուգվայում այն կոչվում է salchichón de chocolate (շոկոլադե երշիկ):

Արգենտինայում, նմանապես այն կոչվում է salame de chocolate (շոկոլադե սալամի, ավելի մոտ իտալական անվանմանը)։

## Տես նաև
* Շոկոլադե սալամիի չեփած տարբերակները, ինչպիսիք են՝
** Սառը շուն՝ գերմանական խոհանոցից
** Բատիկ տորթ՝ Մալայզիական խոհանոցից
** Տիֆֆին՝ բրիտանական խոհանոցից
** Շոկոլադե թխվածքաբլիթի պուդինգ՝ Շրի Լանկայի խոհանոցից
* Կոզինախ

## Ծանոթագրություններ

Կատեգորիա:Իտալական աղանդերներ
Կատեգորիա:Շոկոլադե աղանդերներ
Կատեգորիա:Պորտուգալական աղանդերներ